**Zápisnica z riadneho zasadnutia**

**Obecného zastupiteľstva v Hrachovišti dňa 25.06. 2014**

Prítomní: podľa prezenčnej listiny

Za overovateľov boli určení: p. Ján Pavlech

 Ing. Marek Naď

**PROGRAM:**

 **1.** Otvorenie zasadnutia obecného zastupiteľstva

 starosta obce

 **2.** Určenie zapisovateľa a overovateľov zápisnice

 starosta obce

 **3.** Kontrola uznesení

 zástupca starostu

 predkladá starosta obce

 **4.** Návrh rozsahu úväzku starostu obce na funkčné obdobie 2014-2018

 **5.** Návrh počtu volebných obvodov vo voľbách konaných v novembri 2014

 **6.** Návrh počtu poslancov do OZ vo voľbách konaných v novembri 2014

 **7.** Správa o hospodárení obce k 31. 03. 2014

 **8.** Záverečný účet

 **9.** Voľba kontrolóra obce

 predkladá starosta obce

**10.** Stanovisko kontrolóra obce k záverečnému účtu za rok 2013

**11.** Prerokovanie výstavby cyklotrasy v obci a spôsob jej prefinancovania

**12.** Rôzne

**13.** Diskusia

**14**. Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášania schopné.

Za overovateľov zápisnice boli určení: p. Ján Pavlech a p. Ing. Marek Naď

 **Uznesenie č. 14/2014**

Obecné zastupiteľstvo v Hrachovišti predložený

 program zasadnutia

* schvaľuje bez pripomienok

Hlasovanie: za 7 poslancov

 proti 0 poslancov

 zdržalo sa 0 poslancov

3. Kontrola uznesení

Kontrolu uznesení zo zasadnutia obecného zastupiteľstva zo dňa 19. 03. 2014, vykonal starosta obce JUDr. Ivan Kolník.

 **Uznesenie č. 15/2014**

 OZ v Hrachovišti prevedenú kontrolu uznesení

* berie na vedomie

Hlasovanie: za 7 poslancov

 proti 0 poslancov

 zdržalo sa 0 poslancov

4. Obecné zastupiteľstvo v Hrachovišti v súlade so zákonom č. 102/2010 Z.z, ktorým sa mení

 a dopĺňa zákon SNR. č. 369/1990 Zb. o obecnom zriadení v znení neskorších predpisov

 prerokovalo rozsah úväzku starostu obce na nasledujúce volebné obdobie 2014-2018

 **Uznesenie č. 16/2014**

OZ v Hrachovišti

* schvaľuje

na celé nasledujúce funkčné obdobie starostu obce Hrachovište rozsah úväzku starostu – plný úväzok

Hlasovanie: za 7 poslancov

 proti 0 poslancov

 zdržalo sa 0 poslancov

5.V zmysle zákona číslo 346/1990 Zb. o voľbách do orgánov samosprávy obcí v znení

 neskorších predpisov a v súlade s organizačno-technickým zabezpečením volieb OZ

 určuje a zverejňuje počet volebných obvodov potrebných na zabezpečenie volieb do

 orgánov samosprávy obcí.

 **Uznesenie č. 17/2014**

OZ v Hrachovišti

* určuje

pre voľby do orgánov samosprávy obce Hrachovište konajúcich sa v novembri 2014 – jeden volebný obvod

Hlasovanie: za 7 poslancov

 proti 0 poslancov

 zdržalo sa 0 poslancov

6. Starosta obce predložil OZ návrh na voľbu počtu poslancov do obecného zastupiteľstva

V zmysle zákona č. 23/2010 – obec od 501 – 1000 obyvateľov = 5 až 7 poslancov

 **Uznesenie č. 18/2014**

OZ v Hrachovišti

* určuje, že v komunálnych voľbách 11/2014 sa bude v obci Hrachovište voliť 7 poslancov

Hlasovanie: za 7 poslancov

 proti 0 poslancov

 zdržalo sa 0 poslancov

7. Ekonómka obce predložila správu o hospodárení obce k 31. 03. 2014. Správa o hospodárení tvorí prílohu zápisnice.

 **Uznesenie č. 19/2014**

OZ v Hrachovišti

* berie na vedomie

predloženú správu o hospodárení obce

Hlasovanie: za 7 poslancov

 proti 0 poslancov

 zdržalo sa 0 poslancov

8. Ekonómka obce predložila OZ na schválenie Záverečný účet obce. Záverečný účet tvorí prílohu zápisnice.

 **Uznesenie č. 20/2014**

OZ v Hrachovišti

* schvaľuje

Záverečný účet obce Hrachovište

Hlasovanie: za 7 poslancov

 proti 0 poslancov

 zdržalo sa 0 poslancov

9. Voľba kontrolóra obce – Starosta obce predložil obecnému zastupiteľstvu návrh na znovuzvolenie Ing. Anny Miklášovej na pozíciu kontrolórky obce.

 **Uznesenie č. 21/2014**

OZ v Hrachovišti

* schvaľuje voľbu Ing. Anny Miklášovej ako kontrolórky obce Hrachovište
* OZ schvaľuje skrátený pracovný úväzok na 3 hodiny týždenne, t. j. v rozsahu 0,08 pracovného úväzku

Hlasovanie: za 7 poslancov

 proti 0 poslancov

 zdržalo sa 0 poslancov

10. Starosta obce predložil OZ stanovisko kontrolóra obce k záverečnému účtu za rok 2013

 **Uznesenie č. 22/2014**

OZ v Hrachovišti stanovisko

* berie na vedomie

Hlasovanie: za 7 poslancov

 proti 0 poslancov

 zdržalo sa 0 poslancov

11. Prerokovanie výstavby cyklotrasy v obci a spôsob jej prefinancovania. Obecnému zastupiteľstvu bola opätovne vysvetlená problematika výstavby a financovania cyklotrasy v obci, na ktorú má obec schválenú dotáciu. Keďže dotácia bude obci vyplatená až po skolaudovaní diela, starosta obce navrhol spôsob prefinancovania cyklotrasy formou bianco zmenky cez SZRB.

 **Uznesenie č. 23/2014**

 OZ v Hrachovišti

* schvaľuje zámer výstavby a spôsob prefinancovania diela formou bianco zmenky zo SZRB

Hlasovanie: za 7 poslancov

 proti 0 poslancov

 zdržalo sa 0 poslancov

12. Rôzne

**a)** Obecné zastupiteľstvo sa zaoberalo myšlienkou **zrušenia štátnej** , v minulosti hlavnej **cesty** v Hrachovišti – z dôvodu jej nepotrebnosti. Ďalším dôvodom pre jej zrušenie je, že sa tu vytvárajú čierne skládky odpadu a takýmto spôsobom by sa znemožnil prístup na cestu a zabránilo by sa vznikaniu ďalších neželaných skládok. Problematika zostáva v riešení.

**b) Oporný múr** – v lokalite za Gablovým je oslabené podlažie cesty, hrozí odtrhnutie časti cesty a s tým spojené všeobecné ohrozenie bezpečnosti spoluobčanov. Z tohto dôvodu, je potrebné vystavať oporný múr, ktorý zabráni vstupu na oslabený kraj vozovky a jej následnému zrúteniu sa.

 **Uznesenie č. 24/2014**

 OZ v Hrachovišti

* schvaľuje výstavbu oporného múru

 Hlasovanie: za 7 poslancov

 proti 0 poslancov

 zdržalo sa 0 poslancov

**c)** **Telovýchovná jednota Hrachovište**, podala návrh na **zvýšenie príspevku** z 1300 eur na

 1600 eur. Obecné zastupiteľstvo vyzvalo predstaviteľov telovýchovnej jednoty, aby najskôr predložilo rozpis výdavkov a po predložení bude návrh na zvýšenie príspevku opäť zastupiteľstvom prerokovaný.

**d)** Keďže v našej obci **nie je možnosť zakúpenia stavebného pozemku**, starosta obce navrhol

 **vykúpiť časti parciel**, ktoré vlastnia rôzni vlastníci a tak **pripraviť** potenciálnemu

 záujemcovi **celistvý pozemok na výstavbu**, ktorý by si mohol následne od obce odkúpiť.

**e)**Starosta obce rokoval s **firmou STRABAG** o najefektívnejšom spôsobe ako **opraviť nerovnomerný povrch hornej cesty v obci.** Na zmienenej ceste sa nachádza množstvo výtlkov a nerovností. STRABAG ponúkol riešenie formou aplikácie asfaltového poteru, ktorý by spomínané defekty z cesty odstránil. Obec požiadala STRABAG o cenovú ponuku.

13. Diskusia

V diskusii bola zmienená príprava akcie Cesta do rozprávky.

14. Záver

D.a.h

Zástupca starostu: Overovatelia: Starosta: